கோல்கொண்டா சுல்தானகம்

கோல்கொண்டா சுல்தானகம் அல்லது குதுப் சாகி வம்சம், (Qutb Shahi dynasty or Golconda Sultanate) தென்னிந்தியாவின் தற்கால தெலங்கானா மற்றும் ஆந்திரப் பிரதேசத்தின் தெற்குப் பகுதிகளை, கோல்கொண்டாவை தலைநகரமாகக் கொண்டு   1518  முதல் 1686 முடிய ஆண்ட பாரசீக சியா  இசுலாமியர்கள் ஆவர்.Christoph Marcinkowski, Shi'ite Identities: Community and Culture in Changing Social Contexts, 169-170;"The Qutb-Shahi kingdom could be considered 'highly Persianate' with a large number of Persian-speaking merchants, scholars, and artisans present at the royal capital."Annemarie Schimmel, Classical Urdu Literature from the Beginning to Iqbāl, (Otto Harrasowitz, 1975), 143.  

கோல்கொண்டா சுல்தான்கள் அடிக்கடி பிஜப்பூர் சுல்தான்களுடன் பிணக்கு கொண்டிருந்தனர்.C.E. Bosworth, The New Islamic Dynasties, (Columbia University Press,  1996), 328. 1687ல் முகலாயப் பேரரசர் அவுரங்கசீப், கோல்கொண்டா சுல்தானகத்தை வெற்றி கொண்டு முகலாயப் பேரரசுடன் இணைத்தார்.


கோல்கொண்டா குதுப் சாகி வம்சத்தை நிறுவிய சுல்தான் கியுலி குதுப் உல் முல்க், 16ம் நூற்றாண்டின் துவக்கத்தில் தற்கால ஈரானிலிருந்து, தில்லியில் குடியேறிவர். பின்னர் தென்னிந்தியாவின் பாமினி சுல்தான் முகமது ஷாவின் கீழ் படைத்தலைவராக பணியாற்றியவர்.George Michell, Mark Zebrowski, Architecture and Art of the Deccan Sultanates, (Cambridge University Press, 1999), 17. 

பாமினி சுல்தானகத்தின் வீழ்ச்சிக்குப் பின் 1512ல் தக்காணத்தின் கோல்கொண்டா பிரதேசங்களைக் கைப்பற்றி, தன்னை கோல்கொண்டா சுல்தானாக 1512ல் அறிவித்துக் கொண்டார்.

இதே காலகட்டத்தில் பாமினி சுல்தானகத்தின் பிற  படைத்தலைவர்கள்  பாமினி சுல்தானகத்தின் பிற பகுதிகளைக் கைப்பற்றி, அகமதுநகர் சுல்தானகம் பிஜப்பூர் சுல்தானகம், பீதர் சுல்தானகம்  மற்றும்  பேரர் சுல்தானகங்களை  நிறுவி தன்னாட்சியுடன் ஆண்டனர்.

கோல்கொண்டா சுல்தான் தற்கால ஐதராபாத் அருகே சார்மினார் பள்ளிவாசலைக் கட்டினார். கோல்கொண்டாவிற்குப் பின் சுல்தானகத்தின் தலைநகரமாக ஐதராபாத் விளங்கியது. 
1687ல் அவுரங்கசீப் கோல்கொண்டா சுல்தானகத்தை கைபப்ற்றும் வரை, கோல்கொண்டா சுல்தான்கள் 171 ஆண்டுகள் ஆட்சிபுரிந்தனர்.Satish Chandra, Medieval India: From Sultanat to the Mughals, Part II, (Har-Anand, 2009), 331.

தலிகோட்டா சண்டை

26 சனவரி  1565 அன்று விசயநகரப் பேரரசிற்கும் கோல்கொண்டா  சுல்தான்  இப்ராகிம் குயுலி குதுப் ஷா வாலி  உள்ளிட்ட தக்காண சுல்தான்களுக்கும் இடையே நடைபெற்ற   தலைகோட்டை போரில்   விஜயநகரப் பேரரசர் ராமராயரின் படைகள்  தோற்கடிக்கப்பட்டது.

சமயம் மற்றும் மொழி
சியா இசுலாமை பின்பற்றிய கோல்கொண்டா சுல்தான்கள், தங்களது தாய்மொழியான பாரசீக மொழியுடன் தெலுங்கு மொழியையும் நன்கறிந்தனர். சார்மினார் எனும் அழகிய பள்ளிவாசலை ஐதராபாத் நகரத்தில் கட்டினர். 

கோல்கொண்டா ஆட்சியாளர்கள்
கோல்கொண்டா சுல்தானகத்தாஇ ஆண்ட எட்டு ஆட்சியாளர்கள்
 Golkunda - Qutub Shahi Dynasty: 

 சுல்தான் குயுலி குதுப் உல் முல்க் (1518–1543)
 ஜம்சீத் குயுலீ குதுப் ஷா (1543–1550)
 சுபான் குயுலி குதுப் ஷா  (1550)
 இப்ராகிம் குயுலி குதுப் ஷா வாலி (1550–1580)
 முகமது குயுலி குதுப் ஷா (1580–1612)
 சுல்தான் முகமது குதுப் ஷா (1612–1626)
 அப்துல்லா குதுப் ஷா (1626–1672)
 அபுல் ஹசன் குதுப் ஷா (1672–1689)

இதனையும் காண்க
 அப்துல்லா குதுப் ஷா
பாமினி சுல்தானகம்
 தக்காண சுல்தான்கள்
 அகமதுநகர் சுல்தானகம்
 பிஜப்பூர் சுல்தானகம்
 பீதர் சுல்தானகம்
 பேரர் சுல்தானகம்
 தலிகோட்டா சண்டை
 கோல்கொண்டா
 கோஹினூர் வைரம்

மேற்கோள்கள்

வெளி இணைப்புகள்
 Telugu Literature and Culture of Qutub Shahi Dynasty

பகுப்பு:தென்னிந்திய வரலாறு
பகுப்பு:தெலங்காணா வரலாறு
பகுப்பு:ஆந்திரப் பிரதேச வரலாறு
பகுப்பு:ஆசியாவின் முன்னாள் நாடுகள்
பகுப்பு:தக்காணச் சுல்தானகங்கள்